CELEX: 62021CN0833
Language: et
Date: 2021-12-31 00:00:00
Title: Kohtuasi C-833/21: Eelotsusetaotlus, mille on esitanud Audiencia Nacional (Hispaania) 31. detsembril 2021 – Endesa Generación S.A.U versus Tribunal Económico Administrativo Central

28.3.2022   
            
            
               ET
            
            
               Euroopa Liidu Teataja
            
            
               C 138/17
            
         
      Eelotsusetaotlus, mille on esitanud Audiencia Nacional (Hispaania) 31. detsembril 2021 – Endesa Generación S.A.U versus Tribunal Económico Administrativo Central
      (Kohtuasi C-833/21)
      (2022/C 138/19)
      Kohtumenetluse keel: hispaania
      
         Eelotsusetaotluse esitanud kohus
      
      Audiencia Nacional
      
         Põhikohtuasja pooled
      
      
         Kaebaja: Endesa Generación S.A.U
      
         Vastustaja: Tribunal Económico Administrativo Central
      
         Eelotsuse küsimused
      
      
                  1.
               
               
                  Kas direktiivi 2003/96/EÜ (1) artikli 14 lõike 1 punktiga a on kooskõlas Hispaania riigisisesed õigusnormid, millega kehtestatakse elektrienergia tootmiseks söe kasutamise maksustamine, kui vaatamata sellele, et selle maksu väljakuulutatud eesmärk on kaitsta keskkonda, ei kajastu see otstarve maksu ülesehituses ja seda kogutakse elektrisüsteemi kulude rahastamiseks?
               
            
                  2.
               
               
                  Kas keskkonnakaitse-eesmärki võib pidada maksu struktuuris konkreetselt kajastatuks asjaolu tõttu, et maksumäärad on kehtestatud elektritootmises kasutatava söe kütteväärtuse suhtes?
               
            
                  3.
               
               
                  Kas keskkonnaeesmärk saavutatakse ainuüksi sellega, et teatavate mittetaastuvate energiatoodete suhtes kehtestatakse maksud ning vähem keskkonnakahjulikeks peetavate energiatoodete kasutamist ei maksustata?
               
            
         (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT 2003, L 283, lk 51; ELT eriväljaanne 09/01, lk 405).